
A accentua tantisimo actonan irregular cu a tuma luga 


PROME MINISTER A REPASA RAPPORT 
FORENSICO CONDUCI RIBA RDA 





Diamars 11 di mei, Prome Minister Evelyn Wever- Croes a 
atende reunion den Parlamento pa trata e rapport forensico 
conduci riba Refineria di Aruba (RdA). Den e introduccion Prome 
Minister a accentua algun punto di importancia di e rapport 
manera investigacion riba gastonan di RdA, investigacion riba 
e cuentanan di banco y envolvimento di ex Ministernan Mike 
de Meza y Richard Arends, den actonan irregular den RdA. 


Ya ta algun tempo cu a entrega e rapportnan di Forensic 
Services Caribbean (FSC) riba kico a pasa den e refineria y 
tambe e parti di IT. Caminda cu por a mira cu net prome cu 
mester a entrega e computernan pa investigacion forensico 
tuma luga, a delete e files riba e computer. 

E investigacion a wordo haci y rapport a wordo traha a base di 
peticion di Parlamento, pa por haya un mas mihor bista di kico 
a sosode den e compania. 


Premier Wever - Croes a splica cu e rapport a tuma su tempo 








pa diferente motibo, entre otro e pandemia, e magnitud/ 
intensidad di e investigacion sin ricibi cooperacion di esnan 
envolvi y responsabel, cu no kier a duna nan punto di bista cual 
ta sumamente necesario (hoor en wederhoor). Esey a wordo 
haci cu Parlamentario Richard Arends cu e tempo ey tabata 
director di e compania cu no a duna su reaccion. Sr. Arends a 
tuma 8 luna pa e duna su prome reaccion y despues apenas 
dia 22 di februari el a duna su di dos reaccion. Despues di 
esey e rapport a wordo finalisa den un luna. 


E compania RdA den apenas 16 luna a gasta 21 miyon florin 
sin cu e compania di pueblo a keda cu algo di dje. Den e 
rapport por lesa con tur e placa a bai na nan mes, nan mesun 
companianan, y na consultants amigo di ex ministernan. No tin 
ningun contract, no tin recibo, no a specifica trabounan hasi. 
Prome Minister a finalisa e reunion den Parlamento dunando e 
compromiso cu algo asina no mag di pasa nunca mas, y pesey 
a bin cu un codigo di “Corporate Goverance” nobo. 

PARLAMENTO AWE A DEBAT 





Con e control por a faya asina tanto den RdA? 





Prome Minister Evelyn Wever-Croes den Parlamento a splica 
con e historia di RdA tabata y e falta di control cu tabata tin. 


RdA ta un compania cu a wordo lanta dia 30 di september 
2016. 

E directiva e tempo ey, y hunta di comisario e tempo ey y e 
minister e tempo ey no kier a registra e nomber die comisarionan 
cu mester a supervisa e compania pa Gobierno. Esaki ya caba 
e compania a cuminsa cu mal pia. Dicon sconde ken ta den 
hunta di comisario? 

Prome biaha cu e miembronan di e hunta di comisario a wordo 
registra tabata dia Prome Minister sra. Evelyn Wever - Croes 
a tuma over e cartera y a cambia e hunta di comisario. E 
'fiestanan' a caba na momento cu a pone personanan capas na 
cabes di supervision di e compania. Cada un di e miembronan 
nobo a haya un map di e compania cu documentonan di e 
reunionan cu a tuma luga di e hunta y shareholders (4 reunion 
solamente), sinembargo realidad ta cu tabatin hopi mas reunion 
a tuma lugar. Dicon a sconde esakinan tambe? 


Hasta na momento di traspaso di un hunta pa e otro, e directiva 
di RdA a nenga di duna e hunta nobo tur documento cu tabata 
necesario na e memento ey pa nan haci nan trabou. 

Aki por a mira cu tabatin scondemento di informacion. 


E hunta tabata consisti di e comisarionan cu ex minister Mike de 
Meza a nombra. E personanan aki ta esnan mas responsabel 
pa tur locual cu a tuma lugar den e compania, pasobra nan no 
a haci nan trabou manera cu mester a hacie. Esaki ta conta 

















pa e Minister en cuestion cu tampoco a traspasa e informacion 
manera debe ser na actual Prome Minister. 


Durante e investigacion forensico a bai cu computernan. 
Computernan cu un persona cu ta traha na RdA a delete tur 
files, of asina el'a kere! Pero investigadornan a logra a traves 
di hard drive, di computer di director di e compania, pa haya 
mas documento den cual por mira cu ex Minister sr. Mike de 
Meza tabata encabesa varios di e reunionnan “secreto” nan 
aki. 


E scondemento di informacion, e falta di transparencia y hasta 
sospecho di falsificacion di documento, a wordo investiga y lo 
sigi wordo investiga. Y talves esaki lo pone cu ex minister Mike 
de Mesa tambe por wordo marca como sospechoso. 

ODEA COMO ORGANISASHON DI 
ENFERMERONAN DI ARUBATA TA FELICITA 
CADA ENFERMERA Y ENFERMERO DI ARUBA 
CU NAN SIMAN DI ENFERMERIA 


ODEA como Organisashon di enfermeronan di Arubata ta 
felicita cada enfermera y enfermero di Aruba cu nan siman di 
enfermeria. E aña aki a scohe pa e ta un luna di celebration. 
Aña pasa nos no por a celebra manera custumber y e aña aki 
un biaha mas esaki ta e caso. 


Banda di pandemia nos siman ta cai den campaña pa ellection 
pa un gobierno nobo y dia di Mama cu ta e ser mas importante 
den cada hende su bida. ICN (International council of Nurses 
a skohe e thema: “Nurses: A Voice to Lead - A vision for future 
healthcare”. Den 2021 Ta premira cu enfermeria lo demostra 
con lo eleva y transforma nos profeshon den future. Nan ta 
declara.Nurses como: 

“The frontline warriors”. Enfermeria den su totalidad a demostra 
di a hala manga mara, bisti nos "protective shields' y traha 
incansable pa informa, educa, guia y duna nos cuidadanonan 
e cuido cu nan merece. 


Nos ta sigui usa e lema: "keda bo cas, pasobra nos no por". 
Nos no por pasobra nos kier sali fiesta y aglomera, no, nos ta 
desea di por keda cas y comparti cu nos famia cu no por ta cu 
nos ora nos ta labora ora nan largo, doubles shifts, tur extra pa 
cumpli cu e demanda. Nos mester di e break di wak con nos 
patientnan ta ansha cu no por respira y dilanti nos ta perde 
nan batata despues di lucha pa por hala rosea. Nos casonan 
activo ta bahando y a cuminsa suavisa. Nos ta desea pa tur 
hende realisa cu nostur a experencia cu for di un caso por sali 
un brote nos ta bek den un wave cu nos niun ta desea. 


Banda di Thema di ICN, ODEA a scohe e thema pa aña 2021 
ta: Who cares for the caregivers? 

Pa es motibo aki ODEA ta ofrece tur enfermera y enfermero 
un webinar ofreci door di EDUMAX, cu ta nos collega den 
enfermeria Sr. Raymond Maxwell cu e thema: "Ken Who cares 
for the caregivers? 

Esaki ta online, via zoom, diamars 11 di Mei, di 7.30 pa 9:00 
or di anochi. 


Join Zoom Meeting 
https://us02web.zoom.us/j/81154917089?pwd=SWdyZUtP 
TEsvN1R4VTM3WGg2NnMvQT09 


Meeting ID: 811 5491 7089 
Passcode: 534120 


Nos ta invita tur collega pa tuma un rato pa nos mes y scucha 














ARUBA NURSES ORGANIZATION O.D.EA. 
to celebrate and reflect on 


THE INTERNATIONAL NURSES DAY 





Cordially invite you to participate in a special webinar on 
May 11 from 7:30 pm to 9:00 pm: 





MENTAL HEALTH: Who cares for the caregiver? 


Facilitated by RAYMOND E. MAXWELL 
Director and Senior Facilitator 
EDUMAX Training and Consultancy 
FranklinCovey Dutch Caribbean 


Please use this link 
Ie som (611549170897 pa SWAYZUPTESVN RVM GW NAT 











di nos collega cu amplio experencia den coaching brinda nos 
su coaching den nos luna dedica na enfermeria. 

Nos ta pidi tur miembro disfruta di loke nan instituto ta 
ofrece nan y keda pendiente pa otro siman pa un programa 
ma TeleAruba dedica na enfermeria otro siman 20 di Meoi 
2021 caminda nos lo invita differente college cu ta traha den 
enfermeria y di pa cada sector den enfermeria pa asina hunto 
nos sigui carga salubridad door di e pandemia aki. Enfermeria 
ta conciente cu ta hunto nos ta traha den salud publico cu nos 
no por duna cuido, sin nan participation y sosten di cada sector 
cu ta traha den enfermeria. ODEA ta conta cu participation di 
nos enfermero y enfermeranan na e lezig aki cu nos college 
ta ofrece na nos cada un. Nos ta gradici EDUMAX pa su 
disponibilidad pa ofrece e charla aki pa nos tur. 

VACUNACION LO TRECE NOR HUNTO ATROBE 


E Campafia Nacional di Vacunacion contra COVID-19 no a 
termina. Un total di 55700 persona ya a vacuna y ta representa 
un averahe di 56% di e grupo di meta. Apesar cu nos ta tumando 
nota di e efectividad di e vacuna den e reduccion di casonan, 
ta nesesario pa esnan cu ainda no a vacuna pa vacuna tambe. 
COVID no a disparce e tey y es cu no a vacuna ta sigui na 
risico pa contrae esaki y bira hopi malo. 








E invitacion ta keda pa tur esnan cu ainda no a vacuna pa 
yega na Centro Libertador Betico Croes di dialuna pa diasabra 
for di 8:30am te cu 7:00 pm non stop pa busca vacuna of na 
Teresita Center for di dialuna pa diabiema for di pa 8:30am pa 
11:30am y 1:30pm pa 4:30pm pa busca nan vacuna. Pa ricibi ` 
e prome vacuna no mester un cita, pues por yega libremente Vacunacion lo trece nos hunto atrobe! 
na un di e dos prikpostnan. Pa ricibi e di dos vacuna mester 
warda 3 siman despues di e prome vacuna y e ora por walk-in 
tambe y ricibi esaki. 





ewwwdvgaw 
«Teresita Center 
ewwusarubacovie org 
«Aruba Health App 

«Centro Libertador Betico Croes 





Registra of Walk-In: 


Riba dianan 13 y 14 di mei cuta dia di asuncion nos localidadnan 
Y 
lo ta habri pa ricibi comunidad durante e orarionan aki riba E DVG | MAGIA (+) 


menciona. 






















Sintonisa Diabiema 
21 di Mei 2021 pa 3:30pm 
Edicion 3 di 

MINISTER XIOMARA MADURO 


MINISTER DI CULTURA XIOMARA MADURO 
TABATA PRESENTE NA E COMPETENCIA DI 
ARTE DI PALABRA 


Diasabra ultimo den Cas di Cultura a tuma lugar e di 13 
edicion di e competencia 'Arte di Palabra' na unda 18 hoben di 
scolnan secundario ta participa pa expresa nan talento y amor 
pa nos idioma Papiamento den forma di poemanan inspirativo 
y creativo. E competencia di ‘Arte di Palabra" tin como meta pa 
promove nos idioma Papiamento bou di nos hobennan. 


Minister Xiomara Maduro den su discurso di apertura a corda 
tur hende cu palabra tin poder. Pesey nos mester usa palabra 
pa haci curason di otro contento, brinda apoyo cu palabra y ora 
tin mester, cu palabra mes ta suficiente pa nos por demostra 
nos caracter fuerte. E mandatario ta felicita e ganadornan, tur 
participante y organisadornan pa un tremendo evento cu a sa 
di inspira tur esnan cu tabata presente cu palabranan bunita 
dunando realse na nos idioma Papiamento. E ganadornan lo 
bay representa Aruba den e competencia Interinsular di Arte di 
Palabra ABC. 

ARTE DI PALABRA 2021 A TUMA LUGA 
DIASABRA NA CAS DI CULTURA 


Diasabra dia 8 di mei, e competencia di poesia y cuenta cortico 
pa alumnonan di scol secundario “Arte di Palabra” a tuma luga 
den Cas di Cultura. 

Arte di Palabra ta un proyecto di Departamento di Cultura bou 
di auspicio di Ministerio di Cultura y cu coperacion di Fundacion 
di Corector Papiamento. 


Un cantidad di 21 participante a presenta nan poesia y storia 
cortico pa un plublico di 150 persona, cual ta e cantidad cu 
Cas di Cultura ta permiti. 

Di e 21 participantenan, tin 18 hoben cu a participa pa prome 
biaha cuArte di Palabra y prome biaha riba tarima. Naturalmente 
esaki ta trece poco nervio ariba, pero asina mes nan tabatin e 
curashi di subi tarima y presenta nan poesia y cuenta. 
Scolnan cu a participa ta Ceque College, Abraham de Veer 
School, Colegio Nigel Matthew y John Wesley College. 


Despues cu tur participante a caba di presenta y publico tabata 
warda resultado, por a gosa di presentacion di Anaisa Orman 
cu a presenta cu un poesia titula “Un era nobo” y a finalisa 
esaki cu un baile di Katy Perry titula “Not the end of the world”. 
Despues a sigui cu un otro presentacion di Popcorn Dancers 
cu a baila un Afro House titula “Boda Sodiq". 


Minister di Financia, Economia y Cultura mr. Xiomara Maduro 
huntu cu parlamentario Shailiny Lee, Directeur di Departamento 
di Cultura drs. Siegfried Dumfries, miembronan di hurado 
Samantha Trinidad, Mirzah Manga, Elienne Riatiga, miembro 
di comision Arte di Palabra Corsou Quinten Brunken a haci 
entrega di premio pa e siguiente finalistanan. 

Continuacion ARTE DI PALABRA 2021 A TUMA LUGA DIASABRA.... 


Categoria B (poesia original klas 1-2) 

T Eliziën Antersyn di Colegio Nigel Matthew cu su poesia, 
Un dia sin nada 

2. Joshua Samuels di Abraham de Veer School cu su 
poesia, Solo 

3. Nigella Albertus di Abraham de Veer School cu su 
poesia, Mi dushi Aruba 

4. Suanny Cañas di Ceque College cu su poesia, Mi alma 
ta kibra 

5. Amaranta Castillo di Ceque College cu su poesia, Sin 
seguridad 


Categoria C (poesia original klas 3-6) 

& Heily- Ann Giel di Ceque College cu su poesia, 
Naturalesa, nos rikesa 

2 Cayley Figaroa di John Wesley College cu su poesia, 
Unda bo kier ta 

3. Esmeralda Bryson di Ceque College cu su poesia, Ta 
hende muhe nos ta 


Categoria E (cuenta original klas 1-2) 
A. Guizza Steenvoorde di Ceque College cu su cuenta, 
Papa soda di miedo 


Categoria F (cuenta original klas 3-6) 
$ Rafael Garcia di Colegio Nigel Matthew cu su cuenta, 
Dicon 


E Ganado absoluto kende ta e participante cu e punto di mas 
halto general a bira Rafael Garcia 


Tur finalista lo representa Aruba den e competencia di Arte di 
Palabra ABC, unda cu e finalistanan di Bonaire y Corsou lo 
bin e biaha aki Aruba pa intercambia y competi cu otro. AdP 
ABC ta plania pa dia 12 di juni na Cas di Cultura si situacion 
di covid-19 ta permiti. Por sigui e pagina di FB “Arte di Palabra 
Aruba” pa mas informacion. 





HABITONAN PA KEDA EE 


F Mol 


Drumi suficiente y determina bo orario! 


Cuida bo oranan di soño. Drumi bon ta beneficioso pa bo salud. 
Purba tin un orario regular pa drumi anochi y lanta mainta. 
Muchanan mester drumi entre 10 pa 14 ora pa asina mehora e 
caracter, e memoria, e creatividad v regula nan organismo posi- 
tivamente. Un adulto mester drumi minimo 7 ora pa anochi, pa 
asina su sistema completo por traha optimal. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin i cabacue 


virus aki na nos islal 
Ami si” 













Y VACUNACION 





DEN TEMPO DI 


Mantene 1.5M Laba man Uza tapa boca 
minimo di distancia frecuentemente paden di tur luga 





ie cu 10 di Mel pa /:30pm 


CU EPROME DOSIS CUTUR DOS DOSIS [TOTAL VACUNA APLICA 


30,402 | 25,607 | 81,616 

MINISTER DI ASUNTO SOCIAL V LABOR 


MINISTER GLENBERT F. CROES 


Diamars 11 Mei 2021 








www.codigodiproteccion.com 


Dia 1 di april di e aña aki e Decreto Nacional di Codigo di 
Proteccion a drenta na vigor. Dialuna 10 di mei 2021 Minister 
Glenbert Croes conhuntamente cu e team dinamico di Codigo 
di Proteccion, bou liderasgo di coordinador nacional di 
implementacion di Codigo di Proteccion, Sue-Ann Ras, a lansa 
e website di Codigo di Proteccion, cu lo fungi como un herment 
principal pa tur nos profesionalnan den veld. 

Codigo di Proteccion ta un di e proyectonan cardinal y un di e 
logronan grandi di Sociaal Crisis Plan. 


Kico ta e Ley di Codigo di Proteccion? 

E Ley di Codigo di Proteccion ta un plan di 5 paso, unda ta 
describi con un profesional mester anda cu e señalnan di 
(sospecho di) abuso di mucha. 


E motibo pa introduci Ley di Codigo di Proteccion 

E casonan di abuso di mucha na Aruba ta preocupante. Y no 
por descarta cu e Tratadonan Internacional como tambe nos 
leynan local, e.o. netamente e Tratado Internacional di derecho 
di mucha (art. 19) ta obliga nos como pais pa tuma tur medida 
necesario y adecuado, huridico y gubernamental pa protega 
nos muchanan contra tur forma di e.o. violencia fisico y mental. 
Banda di esey tin e rapport di UNICEF for di 2012, cu a indica 
bon cla cu nos pais ainda no ta cumpli cu e tema di proteccion 
di nos muchanan contra tur forma di abuso. Un rapport cu a 
keda scondi y neglisha! E suceso lamentabel y tragico di abuso 
di mucha na 2017. 


Kico Ley di Codigo di Protecciion ta encera 

E articulonan relevante di Buki 1 BWA ta articulo 243, cual 
ta na vigor desde 1 di juni 2019. Articulo 243 ta indica e.o. 
kico ta compronde bou di abuso di mucha y cu mester 
apunta un instancia cu lo fungi como e AMK of e 'Advies-, 
en Meldpunt voor Kindermishandeling'. Bureau Sostenemi 
ta apunta como e Advies en Meldpunt Kindermishandeling 
(AMK) pa Aruba. Articulo 243 d ta ofrece un base di delegacion 
(delegatiegrondslag) pa elaboracion di e reglanan di Codigo 
den un Decreto Nacional (Lbham), cual a drenta na vigor 








desde 1 april 2021. 


E regulacion di e pasonan di Codigo ta encera tambe cu mas 
grupo di profesional cu ta traha cu mucha, ta obliga pa sigui 
e pasonan di Codigo di Proteccion, ora nan tin preocupacion, 
señal of sospecho di abuso di mucha. 


COLABORACION AUGEO Y UNICEF 

Dos partner importante den henter e proceso di desaroya e 
website tabata Augeo Foundation y UNICEF NL. Ambos partner 
a brinda nan sosten y ayudo tecnico, pa Aruba por tin un website 
relevante y atractivo den contenido pa e profesionalnan na 
Aruba. Ambos partner di Hulanda ta sumamente orguyoso cu e 
desaroyo y lansamento di e website. Manera Augeo Foundation 
a indica den su video, e nomber Codigo di Proteccion ta un 
excelente escogencia, paso e ta referi na brinda proteccion y 
siguridad na nos muchanan. 


Ewebsite di Codigo di Proteccion ta specialmente dedica na tur 
nos profesionalnan den 4 sector: Social, Enseñansa, Husticia y 
Salubridad Publico. Nan por haya mayoria informacion tocante 
Codigo di Proteccion y henter su implementacion y desaroyo. 
E website tin diferente tab cu por klik riba dje, p'asina bo keda 
informa y hasta tin e seccion di haci test di Codigo di Proteccion, 
como tambe e preguntanan frecuente y nan contestanan. Por 
bishita nos website www.codigodiproteccion.com 

FORMACION SOCIAL 
TRAYECTO LO CUMINSA 


a 
Oficina di Formacion Social ta 


Marinierskazerne Savaneta / (PM 201:117,X61 (01) ele Nir. 1 TO 705102, 





Bureau Sociale Vorming 2009 
Tel: 522-5352 Bo ta un hoben entre 18 y 24 aña? 


Sra. Jessica Ras | Bo no a termina un scol secundario? 
info.formacionsocialagmail.com MMT AENA Ml VS ERE EA 

KI DIA MI POR INSCRIBI? MAR ON eke Tels EKA 
AWO CABA Bo a termina un scol secundario y ta sin trabou? 


f Bishita nos na: Formacion Social - SVT | 


GABINETE WEVER-CROES 

Comano oranan 





MINISTER DI HUSTICIA, SEGURIDAD V MIGRACION 


MINISTER AN DIN BIKKER 

ENDE 


Na ocacion di estreno di film “Habri bo wowo!” 





Dialuna mainta a keda estrena na Gloria Theater e film cortico 
“Habri bo wowo!”, cual a wordo produci riba iniciativa di 
‘Coordinatie Centrum Mensenhandel Mensensmokkel Aruba’ 
(CMMA) y e Ketenmanager pa cue tema die situacion regional, 
pa e compania Freeway Creative Agency. 


Na ocacion die estreno entre otro Minister di Husticia mr. Andin 
Bikker a hiba palabra caminda ela subraya di ta orguyoso cu 
un isla chikito manera Aruba tin asina tanto persona talentoso 
cu por atende cu temanan a base di tratadonan internacional, 
entre nan e tema di preveni y combati traficacion y contrabanda 


di hende. Ela gradici un y tur presente cu a duna nan granito di 
arena riba e tema aki. 


E campaña di concientisa kiko ta traficacion y contrabanda di 
hende ta importante ya cu entre otro articulo 2:239 di e Codigo 
Penal di Aruba ta hopi amplio riba e tema. Door di falta di 
informacion, tin hende no ta realisa cu nan no ta bon bezig ora 
cu nan ta purba por ehempel invita of trece persona pa traha 
na Aruba na un forma cu no ta conforme leynan vigente. 


P'esey e campaña di conscientisacion ta hopi importante. Ela 
yama danki na Minister President di Aruba, mr. Evelyn Wever- 
Croes, y na Gobierno di Hulanda pa aloca fondonan adicional 
pa dedica entre otro na e tema aki. Paso hopi biaha si no tin 
fondo of presupuesto acopla na un plan of maneho, e plan of 
maneho no por haya e debido atencion. 


E siman aki den Ministerraad lo trata un proposicion di parti 
e mandatario pa por formalisa CMMA p'e bira un tipo di 
departamento of seccion specialisa, p'asina por sigui dedica 
atencion na e tema aki. Paso e ta un tema cu mester duna 
atencion na dje na un forma duraduro ya cu tur aña Aruba ta 
haya evaluacion di State Department di Merca, conhuntamente 
cu paisnan rond mundo, y e ta keda un reto pa mantene un 
bon rating. 


Despues den e conferencia di Prensa mr. Andin Bikker a ilustra 
con cu e introduccion di radar y helicopter pa KPA, cambio di 
e leynan di admicion y expulcion na 2018 y 2019, un maneho 
stringente y e hecho cu cada bes KPA y Kustwacht ta logra 
detecta embarcacionan clandestino na tempo, a logra duna un 
señal den region cu e chens pa wordo capta y deporta bek pa 
pais di procedencia ta hopi grandi y por a ripara un reduccion 
di intentonan pa yega Aruba for di hermana pais Venezuela. 

Departamento di Salud Publico: 


UPDATE 11 DI MEI 2021 


Segun resumen di awe 9 persona a recupera, a registra un total di 13 caso nobo di Covid-19, di cual 0 ta no-residente. 
E cantidad total di testnan ehecuta ayera na e diferente localidadnan na Aruba, entre otro laboratorio di hospital, 
laboratorionan priva y aeropuerto ta 670 test. ‘Positivity rate’ entre nos residentenan ta 10 %. 

Casonan activo pa awe ta 95, cantidad di fayecido relaciona cu Covid-19 a aumenta na 104. Condolencia y Forsa na 
famia di e fayecidonan. 


Hospital ta informa cu tin un total di 9 persona interna di cual 4 ta den Cuido Intensivo y 5 riba unidad general di 


covid. 





We ARUBA COVID-19 






11/5/2021 TOTAL RESIDENTE NO-RESIDENTE 







Casonan Nobo 13 | 13 0 


Activo 95 86 9 


10596 9770 826 


Positivo 10795 9959 836 


Getest 154991 = È 


Morto 104 103 1 

